Plan rada Folklornog ansambla Linđo za 2023. godinu

 Ravnatelj:

Vlaho Kljunak

Osnovna djelatnost Folklornog ansambla Linđo obuhvaća nastupanje Linđa u zemlji i inozemstvu , snimanje Linđa za radio, televiziju ili fonografsku industriju, okupljane i obučavanje djece i mladih te ostalih građana koji se žele aktivno baviti narodnim plesom, pjesmom i glazbom, sudjelovanje na smotrama i natjecanjima, istraživanje i promicanje folklora.

FA Linđo održavat će probe sa A, B, C i D sastavom te sa polaznicima programa „Linđovo blago“ prema niže navedenom planu rada umjetničkog direktora i voditelja koji se prema potrebi (ovisno o traženom programu, broju novoupisanih članova i postavljanju nove koreografije), može mijenjati, a sve u svrhu kvalitetne pripreme pjevača, plesača i glazbenika za novu izvođačku sezonu. Izvršenje zamišljenih programa će uvelike ovisiti o pandemijskoj situaciji s COVID-19. nadamo se da više nećemo imati loših iskustava kao proteklih zima te se nadamo da ćemo sve moći ostvariti. Ovdje bih naglasio da očekujemo vrlo intenzivan rad ove zime s novim umjetničkim direktorom čiji je plan za zimu vrlo bogat i raznolik te se nadamo da će ansambl za iduću sezonu biti spreman sa dvije nove točke i dvije točke koje zadnjih godina nisu bile na repertoaru.

Planiramo dva značajna gostovanja u najboljim dvoranama (Slovenija i Zagreb – Lisinski) na kojima bismo mogli prezentirati naučeno, a nama najvažniji su, kao i uvijek do sada, nastupi na Dubrovačkim ljetnim igrama. U glazbenom dijelu izdvajam nastavak rada s velikim orkestrom koji se sastoji od aktivnih članova i naših veterana. Rad na pripremi za ovogodišnji vokalno-instrumentalni koncert povodom Svjetskog dana glazbe i sama izvedba koncerta je polučila zapažen uspjeh i ideja je da se rad nastavi i za ostale prigode, Božićni koncert, tamburaške smotre i sl. Naglašavam nastavak uspješne suradnje sa vanjskim suradnikom maestrom Sinišom Leopoldom kao i angažiranje i drugih suradnika sve kako bi podigli kvalitetu naših izvedbi.

Planiramo mnoga gostovanja te se nadamo se da će se najveći dio njih i ostvariti:

1. Turneja u Sloveniju  ( travanj- oko Uskrsa 2023)  Dubrovnik- Celje, Ljubljana, Maribor, Novo Mesto i Portorož ( vjerojatno 4 nastupa u 4 grada)

U suradnji i na poziv Društva slovensko-hrvatskog prijateljstva i Hrvatskog centra kulture Ljubljana, naš ansambl želi slovenskoj publici predstaviti svoj novi plesno-glazbeni program. Osim prethodno spomenutih domaćina, plan je uključiti I TZ Dubrovnik u cilju što bolje vidljivosti I promocije Dubrovnika I našega ansambla.

1. Dubrovnik-Osijek- Dubrovnik  ( koncert tamburaša- lipanj 2023)

Na poziv organizatora plan je nastupiti u sklopu tradicionalne međunarodne smotre tamburaša koja se održava u Osijeku dugi niz godina. Poziv je stigao nakon uspješno izvedenih programa vokalno-instrumentalnih koncerata kroz 2021. i 2022. godinu. Potonji je bio pod dirigentskom palicom maestra Siniše Leopolda.

1. Dubrovnik-Podgora-Dubrovnik ( rujan 2023)

Plan je nastupiti u sklopu programa Podgorskog ljeta na kojemu je naš ansambl redovan gost.

1. Dubrovnik-Dugo selo-Dubrovnik ( rujan/listopad 2023)

Na poziv organizatora plan je nastupiti u sklopu tradicionalne smotre hrvatskih tamburaških orkestara I folklornih tamburaških ansambala koja se održava u u Dugom selu dugi niz godina. Smotra se održava pod pokroviteljstvom I u organizaciji Hrvatskog sabora kulture.

1. Dubrovnik-Velika Gorica, Zagreb- Dubrovnik (početak  prosinca 2023)

Redovni smo gosti na tradicionalnoj smotri dječjih folklornih grupa koja se održava u organizaciji FA Turopolje. Nastup je u Velikoj Gorici na Trgu bana Jelačića.

1. Dubrovnik-Zagreb-Dubrovnik ( Lisinski koncert prosinac 2023)

Plan je održati samostalni plesno-glazbeni koncert u KD Vatroslav Lisinski u Zagrebu na kojem bi naš Ansambl izveo svoj novi program.

1. Dbk-Zabok-Dbk  svibanj 2023

Plan je sudjelovati na festivalu dječjeg folklora u Zaboku sa našim mlađim skupinama.

Nastavljamo i rad na monografiji ansambla. Planiramo pohađanje raznih seminara naših djelatnika u svrhu nadogradnje postojećih i usvajanja novih znanja.

Uz naše redovne nastupe u Lazaretima očekuju nas nastupi na Dubrovačkim ljetnim igrama, agencijski nastupi, individualni nastupi na zahtjev te nastupi u promidžbene svrhe Grada i Dubrovačko Neretvanske Županije. U idućoj godini planiramo intenzivan marketinški iskorak u cilju povećanja broja gostiju na našim redovnim nastupima te se nadamo povratku pred-korona agencijskih (grupnih) dolazaka. Također planiramo nastaviti međunarodnu kulturnu suradnju sa Folklornim ansamblima i KUD-ovima u Hrvatskoj i inozemstvu, sve u skladu s mogućnostima.

Uz sve navedeno planiran je i nastavak suradnje sa gosp. Krešimirom Magdićem te proširivanje izdavačke djelatnosti na tisak zbirke obrada za ansamble, tamburaške i mandolinske orkestre.

Umjetnički dio rada ansambla je predstavljen u planu umjetničkog direktora:

**PRIJEDLOG PLANA UMJETNIČKOG RADA**

**FOLKLORNOG ANSAMBLA LINĐO**

**ZA 2023. GODINU**

U programskom smislu, valja održavati postojeći plesni i glazbeni program kao i sve one kvalitetne postavke dosadašnjeg rada. To znači da treba zadržati kompletnu strukturu piramidalne postavke - od Linđova blaga do A sastava s uobičajenim svakodnevnim rasporedom proba u naše dvije raspoložive pokusne dvorane. Valja također nastaviti s kompletnim glazbenim programima poput Adventskih koncerata, koncerta povodom Sv. Lucije, Kolende, koncerta povodom Dana glazbe, rada s klapama etc..

## Novi programski brojevi:

Od jeseni 2022. g., nakon završetka sezone javnih nastupa, predviđeno je postavljanje dviju novih koreografija koje bi svoje mjesto trebale naći na početku budućih programa, te jedan glazbeni broj. Radi se o izuzetno atraktivnim koreografijama, no ne prezahtjevnim, kako bi se omogućilo mladim članovima A sastava potpuna adaptacija za slijedeće sezone, a pokrivaju područje sjeverozapadne Hrvatske, tj. pripadaju Alpskoj plesnoj zoni.

### Koreografije:

* *Dobar večer dobri ljudi* (Hrvatsko zagorje, 8 parova) Koreografija: A. Ivančan

Glazbena obrada: M. Makar

* *Klinček stoji pod oblokom* (Međimurje, 8 parova) Koreografija: A. Ivančan

Glazbena obrada: M. Makar

### Glazbeni broj:

* *Cvetje moje* (Podravina, 8 parova) Glazbena obrada: M. Makar

Scenski postav: A. Ivančan

Za potrebe tog dijela programa, maestru Marijanu Makaru valjalo bi osigurati honorar od 10 000 kn.

Isto tako, obzirom na činjenicu kako je FA Linđo otkupio nekoliko koreografija prof. Zvonimira Ljevakovića po izuzetno povoljnim cijenama, tu bi priliku trebalo dodatno iskoristiti otkupom prava za njegovo najuspješnije koreografsko remek djelo, Vrličko kolo. Obzirom kako se radi o koreografiji koja je pobjeđivala na svim najvažnijim svjetskim natjecanjima te da je mnogo bolja od naše postojeće, predlaže se njen otkup. Osobito s toga, što FA Linđo ima u svom fundusu nošnje za tu koreografiju te s te strane nema posebnog troška.

Honorar pravnim nasljednicima u iznosu od 5000 kn.

UKUPNO AUTORSKI HONORAR I AUTORSKA PRAVA 15000 kn netto

Kako bi adaptacija mladog ansambla bila što uspješnija, temelj programa od jeseni 2022. g., a za sezonu 2023. g., uz novo najavljene točke, činit će program iz ljeta 2022. godine. Kako bi se izvođački sastav metodički polako pripremio za buduće sezone, valja pristupiti obnovi najtežih i najkvalitetnijih koreografija na repertoaru Ansambla poput Podravskih svata i Prigorskih plesova . Obje ove koreografije, trebaju biti na programu Linđa kroz 2023. godinu, zavisno od vremenskog trajanja pojedinih ugovorenih nastupa, veličine pozornica, odnosno svih relevantnih faktora koji utječu na odabir programa za pojedine prilike. U tom smislu predlaže se nekoliko programa čije trajanje je između 50 i 70 minuta (1-4) te dvosatnog cjelovečernjeg programa s pauzom (5):

#### Program 1.

1. Zagorje – A. Ivančan
2. Cvetje moje (vokalno-instrumentalni broj) – A. Ivančan, M. Makar
3. Međimurje – A. Ivančan
4. Linđo – S. Muratović
5. Bunjevačko – S. Muratović
6. Split – B. Šegović
7. Glazbeni intermezzo – *u dogovoru s glazbenim voditeljima*
8. Podravski svati – dr. I. Ivančan

#### Program 2.

1. Zagorje – A. Ivančan / Posavina – Z. Ljevaković
2. Vrlika – B. Šegović / Z. Ljevaković
3. Međimurje – A. Ivančan
4. Linđo – S. Muratović
5. Bunjevačko – S. Muratović
6. Split – B. Šegović
7. Glazbeni intermezzo – *u dogovoru s glazbenim voditeljima*
8. Prigorje – Z. Ljevaković

#### Program 3.

1. Veseli markuševečki dani (svati) – orkestar – M. Makar
2. Prigorje – Z. Ljevaković
3. Valpovo – S. Muratović
4. Linđo – S. Muratović
5. Međimurje – A. Ivančan / Posavina – Z. Ljevaković
6. Split – B. Šegović
7. Glazbeni intermezzo – *u dogovoru s glazbenim voditeljima*
8. Podravski svati – dr. I. Ivančan

#### Program 4.

1. Zagorje – A. Ivančan
2. Cvetje moje (vokalno-instrumentalni broj) – A. Ivančan, M. Makar
3. Međimurje – A. Ivančan
4. Linđo – S. Muratović
5. Bunjevačko – S. Muratović
6. Split – B. Šegović
7. Baranja – S. Muratović
8. Glazbeni intermezzo – *u dogovoru s glazbenim voditeljima*
9. Prigorje – Z. Ljevaković

#### Program 5.

1. Zagorje – A. Ivančan
2. Cvetje moje (vokalno-instrumentalni broj) – A. Ivančan, M. Makar
3. Međimurje – A. Ivančan
4. Linđo – S. Muratović
5. Baranja – S. Muratović
6. Glazbeni intermezzo – *u dogovoru s glazbenim voditeljima*
7. Prigorje – Z. Ljevaković / Bunjevačko – S. Muratović

*Odmor*

1. Bunjevačko – S. Muratović / Posavina – Z. Ljevaković
2. Split – B. Šegović
3. Valpovo – S. Muratović
4. Vrlika – B. Šegović / Z.Ljevaković
5. Glazbeni intermezzo – *u dogovoru s glazbenim voditeljima*
6. Podravski svati – dr. I. Ivančan

Predloženi programi mogu se izvoditi, odnosno prilagoditi, zavisno od tehničkih uvjeta i potrebnog vremenskog trajanja, tj. može ih se prema potrebi i skratiti i/ili produljiti.

Kako bi se ostvarili zadani pomaci, adekvatno bi tehničko i logističko opremanje, poglavito plesnog ansambla, trebalo značajno doprinijeti podizanju razine kvalitete uvježbavanja plesnih programskih projekata. Tu se prvenstveno misli na iskustva vrhunskih ansambala vezana uz specijaliziranu obuću, dizajniranu za plesače te odjeću koja je izrađena od visokokvalitetnih materijala. Njihova iskustva kazuju o iznimnoj važnosti specijalizirane obuće koja se koristi za uvježbavanje shodno karakteru plesa koji se uvježbava. Sportska obuća, dizajnirana za različite sportove, nikako nije adekvatna za ples i plesne aktivnosti, a velika ju većina izvođačkog ansambla koristi na probama. To bi svakako trebalo promijeniti i unaprijediti.

Osim obuće, i odjeća bi trebala biti adekvatna i usklađena, prije svega, trebala bi biti jednoobrazna, i to prvenstveno zbog povećanja vizualne kvalitete uvježbavanja. Odjeća bi se, stoga, trebala koristi isključivo u dvije izrazito suprotstavljene boje - jedna za ženski a druga za muški dio plesnog sastava ili orkestra. Takav pristup opremanja izvođačkog sastava koriste već dugi niz godina mnogi folklorni ansambli u nas i može se reći kako je to postao standard njihove dobre prakse koju bi i Linđo trebao usvojiti. Osim što pridonosi zajedničkom timskom duhu i homogenosti izvođačkog sastava, jednoobraznost obuće i odjeće djeluje i marketinški jer pokazuje ozbiljnost institucije i rada unutar te institucije. Osobito se taj dojam stiče kada Ansambl izlazi iz prostora u kojima djeluje, prvenstveno na javnim nastupima u regiji, ali i šire, te putovanjima na području Republike Hrvatske i u inozemstvu.

## Tehničko opremanje Ansambla:

Za tehničko opremanje Ansambla potrebnom odjećom i obućom valja pribaviti:

Plesne cipele tip Jaz - 100 X 150,00 = 15 000 kn – Zajec doo. Kralja Zvonimira 31, Zagreb

Plesne suknje BP8 – 100 X 56,00 = 5600 kn – Zajec doo. Kralja Zvonimira 31, Zagreb

Plesna oprema za voditelje (Hoodice (3x1), Tajice (3x1), Majice (3x3)) = 3000 kn – Body Feeling – Ilica 36, Zagreb

Majice za A sastav (crne za djevojke (3) i sive za momke (3) te plave za orkestar (2) = ukupno cca 24000kn

UKUPNO TEHNIČKO OPREMANJE 47600 kn

Osim jasne vizije u programskom i izvedbenom segmentu Ansambla, postoji još jedna komponenta izuzetno važna za postizanje zadanog cilja a to je unapređenje marketinga i prodaje. Podizanje kvalitete izvođačkog sastava i poboljšanje repertoara imperativno trebaju pratiti promidžbene aktivnosti, osuvremenjene u skladu s modernim trendovima. Pritom se misli na redizajniranje web stranice, zatim pažljivo biranje sadržaja koji se objavljuju na YouTube kanalu kako bi se Ansambl prikazivao u najboljem svjetlu (a ne da objave djeluju kontraproduktivno), kao i pažljivo biranje fotografija i objava na društvenim mrežama kojima je nužno povećati broj pratitelja. U tom smislu na stranicama Ansambla treba jasno objaviti tehničke uvjete potrebne za koncertiranje svih programa koje Ansambl nudi (1-4). Obavezno osim plesnih uvrstiti i vokalno – instrumentalne programe, samostalne vokalne, odnosno nastupe orkestra, tematske poput božićnih etc.

## Tehnički uvjeti za koncertiranje Ansambla:

1. Minimalni tehnički uvjeti za izvođenje plesnog koncerta:

 Pozornica:

- Dimenzije: 14 x 10 metara ili 12 x 12 metara, poželjna visina 80 cm (ukoliko je visina veća ili manja, potrebno je kontaktirati Ansambl)

 Prostor za presvlačenje:

- 120 m2 čuvanog, zatvorenog, čistog, grijanog te osvijetljenog prostora sa 120 stolica te 3 stola, čaše i 50 litara vode u pol litrenim zatvorenim bočicama

 Kompletna scenska produkcija (razglas, rasvjeta, scenografija i sl.) bit će

dogovoreni naknadno nakon upoznavanja s lokacijom gdje se koncert

održava te prema zahtjevima samog koncerta

2. Minimalni tehnički uvjeti za izvođenje vokalno-instrumentalnog koncerta:

 Pozornica:

- Dimenzije: 10 x 10 metara, poželjna visina 80 cm (ukoliko je visina veća ili manja,

potrebno je kontaktirati Ansambl)

 Prostor za presvlačenje:

- 100 m2 čuvanog, zatvorenog, čistog, grijanog te osvijetljenog prostora sa 70 stolica te 3 stola, čaše i 50 litara vode u pol litrenim zatvorenim bočicama

 Kompletna scenska produkcija (razglas, rasvjeta, scenografija i sl.) bit će

dogovoreni naknadno nakon upoznavanja s lokacijom gdje se koncert

održava, te prema zahtjevima samog koncerta.

3. Minimalni tehnički uvjeti za izvođenje instrumentalnog koncerta:

 Pozornica:

- Dimenzije: 8 x 8 metara, poželjna visina 80 cm (ukoliko je visina veća ili manja, potrebno je kontaktirati Ansambl)

 Prostor za presvlačenje:

- 50 m2 čuvanog, zatvorenog, čistog, grijanog te osvijetljenog prostora sa 30

stolica te 3 stola, čaše i 20 litara vode u pol litrenim zatvorenim bočicama

 Kompletna scenska produkcija (razglas, rasvjeta, scenografija i sl.) bit će

dogovoreni naknadno nakon upoznavanja s lokacijom gdje se koncert

održava, te prema zahtjevima samog koncerta.

4. Minimalni tehnički uvjeti za izvođenje vokalnog koncerta:

 Pozornica:

- Dimenzije: 10 x 10 metara, poželjna visina 80 cm (ukoliko je visina veća ili manja,

potrebno je kontaktirati Ansambl)

 Prostor za presvlačenje:

- 70 m2 čuvanog, zatvorenog, čistog, grijanog te osvijetljenog prostora sa 50 stolica te 3 stola, čaše i 30 litara vode u pol litrenim zatvorenim bočicama

….Kompletna scenska produkcija (razglas, rasvjeta, scenografija i sl.) bit će

dogovoreni naknadno nakon upoznavanja sa lokacijom gdje se koncert

održava, te prema zahtjevima samog koncerta.

## Fundus narodnih nošnji

Za potrebe garderobe valja osigurati:

1. čarape Judita:

Bijele dokoljenke 17,88 kn x 200 kom

Beige najlonke s likrom 10,66 kn x 100 kom

Crne najlonke s likrom 10,66 kn x 100 kom

Ukupno: 5 708 kn

2. sigurece, lastike, keper trake (bijele, crne, crvene), crne trake za šešire

Ukupno: cca 600 kn

3. primorske muške kape 15 kom, ponoviti narudžbu (naručiti po 1 cm kraće kape od

prethodnih) od Darko Škrgatić

Ukupno: 3600 kn

Škrgatić šeširi navodno zatvoreni,

Cijene kod Cahun će javiti kad kontaktiraju tvornicu

4. Od gospođe Jagode Konjuh otkup s terena: 2 x konavoska ženska svečana

čermica sa srmom (cijena 2000 kn kom) i 4 x muški primorski prsluk (cijena 2500 kn

kom)

Ukupno: 14 000 kn

5. Bizovače ženske pregače 5 kom (različite cijene i ovisno o dostupnosti), otkup sa

terena preko Radomir Brčić

Ukupno: cca 5 000 kn

6. vez za rukave za konavoske ženske košulje 20 pari, 100kn kom,

Ukupno: 2000 kn

7. lajbek Zagorje muški crni 10 x 300 kn

Ukupno: 3000 kn

8. prsluk ženski Primorje 4 x 100 kn

Ukupno: 400 kn

9. Muške hlače Primorje 2 x 600 kn

Ukupno: 1200 kn

10. Dječje košulje duge 20 x 120 kn

Ukupno: 2 400 kn

6., 7., 8., 9. i 10. Tomislav Miličević

Ukupno: 9 000 kn

11. pranje baranjskih košulja muških, 100 kn po košulji, Pavo Marin Franjin

Ukupno: 800 kn

12. opanak remenaš ženski 20 x 280 kn, muški 10 x 290 kn, Kruh-Vuk d.o.o.

Ukupno: 8 500 kn

13. šminka, ukosnice, lak za kosu

Ukupno: cca 3 000 kn

UKUPNO GARDEROBA 59208 kn

## Orkestar:

Potrebe za orkestar FA Linđo za 2023. god.

### Cijene dirigiranja i pisanja aranžmana za FA Linđo

#### Maestro Siniša Leopold

1. Koncert i generalna proba(Dubrovačke ljetne

igre i sl.) 10000 kn.

2. Koncert i generalna proba (Svjetski dan glazbe

i sl.) 7000 kn.

3. Aranžman (novi vok-inst.) 1500 kn.

4. Aranžman (stari vok-inst.) 800 kn.

5. Proba s orkestrom 1000 kn.

Navedene cijene se plaćaju u netto iznosu

Maestro Siniša Leopold je član strukovne udruge.

#### B) Ostale aktivnosti:

Dva koncerta na Dubrovačkim ljetnim igrama,

Četiri probe s orkestrom, zborom i klapama

24000 kn.

Koncert za Svjetski dan glazbe

Četiri probe s orkestrom, zborom i klapama

11000 kn.

Dva nova aranžmana

3000 kn.

Pet starih aranžmana

4000 kn.

Putni troškovi i smještaj

Ukupno 42000 kn.

### Instrumenti – novi i servis starih:

CIJENE KUPOVINE NOVIH INSTRUMENATA

1. Prim E 3500 kn. x2 =7000 kn.

2. Bas prim A 5500 kn. x3 =16500 kn.

3. Bas prim E 5700 kn. x1 =5700 kn.

Ukupno 29200 kn.

CIJENE SERVISA INSTRUMENATA

1. Prim 700 kn. x2 =1400 kn.

2. Bas prim 800 kn x3 = 2400 kn.

3. Čelović 800 kn x1 = 800 kn.

4. Čelo 900 kn x1 = 900 kn.

5. Kontrabas 2000 kn x1 = 2000 kn.

Ukupno 7500 kn.

CIJENE ŽICA

1. Žice za kontrabas 1136 kn. x2 =2272 kn.

2. Žice za violinu 314 kn. x2 =628 kn.

3. Žice za gitaru 72 kn. x2 =144 kn.

Ukupno 3044 kn.

cijene su za 2022. Postoji mogućnost poskupljenja

za 2023. do 10% (3044+304) UKUPNO 3348 kn.Edukacija:

CIJENA SUDJELOVANJA NA ZIMSKOJ ŠKOLI

FOLKLORA

1. Sudjelovanje 600 kn po osobi

2. Puni pansion 330 kn po osobi

Jedanaest dana, broj sudionika 3.

Ukupno 11430 kn.

GLAZBENA PODUKA- TRADICIJSKA GLAZBALA

Pet dana glazbene poduke 5648 kn.

Putni troškovi i smještaj

Ukupno 5648 kn.

1. Dirigiranje, probe i aranžmani 42000 kn.

2. Kupovina novih instrumenata 29200 kn.

3. Servis instrumenata 7500 kn.

4. Žice 3348 kn.

5. Zimska škola folklora 11430 kn.

6. Glazbena poduka tradicijska glazbala 5648 kn.

UKUPNO ORKESTAR 99126 kn.

Za program FA Linđo u 2023.g. potrebno je osigurati ukupno 220.934 kn.

Andrija Ivančan, umjetnički direktor FA Linđo